Leer Rom. 5:6-16 dat niemand verlore sal gaan nie en dat almal uiteindelik gered sal word?
Ons hoor van baie mense dat hulle glo dat God nie so wreed sal wees om mense werklik in 'n poel van vuur te werp nie. Ja daar is selfs die wat sê dat alle mense tog gered sal word. As ons hierdie verse in Rom 5 lees dan kan dit nogal so klink. Maar is dit werklik so, wat is die antwoord op hierdie kwessie en waar kry ons die bewyse daarvoor?
Rom 5:6 Want toe ons nog swak was, het Christus op die regte tyd vir die goddelose gesterwe.
Rom 5:7 Want nouliks sal iemand vir 'n regverdige sterwe vir 'n goeie mens sal iemand miskien nog die moed hê om te sterwe
Rom 5:10 Want as ons, terwyl ons nog vyande was, met God versoen is deur die dood van sy Seun, veel meer sal ons deur sy lewe gered word nou dat ons versoen is.
Rom 5:11 En nie alleen dit nie, maar ons roem ook in God deur onse Here Jesus Christus, deur wie ons nou die versoening verkry het.
Rom 5:12 Daarom, soos deur een mens die sonde in die wêreld ingekom het en deur die sonde die dood, en so die dood tot alle mense deurgedring het, omdat almal gesondig het
Rom 5:15 Maar dit is met die misdaad nie soos met die genadegawe nie; want as deur die misdaad van die één baie gesterf het, veel meer het die genade van God en die gawe deur die genade van die een mens, Jesus Christus, vir baie oorvloedig geword.
Rom 5:16 En nie soos deur één wat gesondig het, is die gawe nie; want die oordeel was uit één tot veroordeling, maar die genadegawe is uit baie misdade tot vryspraak.
Rom 4:16 Daarom is dit uit die geloof, sodat dit volgens genade kan wees en die belofte kan vasstaan vir die hele nageslag; nie alleen vir die wat uit die wet is nie, maar ook vir die wat uit die geloof van Abraham is, die vader van ons almal
Eerstens sien ons dat die redding uit die geloof moet wees SODAT dit volgens die genade kan wees. Ons moet glo dat Christus vir ons gesterf het, dat hy opgestaan het opgevaar het en in die hoogste Hemele vir ons intree. Dit is wat ons almal glo. Maar wat is geloof? Kyk wat sê Heb.
Heb 11:2 Want daardeur het die mense van die ou tyd getuienis ontvang.
Ons moet dus hoop op die dinge wat ons nie sien nie met 'n vaste vertroue. Een van die afleidings wat ons hier kan maak is dat in die Hemel gaan daar nie meer geloof wees nie, net liefde. Lees IKor 13:13
As ons dan die dinge sien wat ons op gehoop het dan dan hoop ons nie meer daarop nie en is die geloof nie meer nodig nie.
Kom ons gaan kyk nou na 'n ander kant van die saak.
Gen 7:13 Op daardie selfde dag het Noag en Sem en Gam en Jafet, die seuns van Noag, sowel as die vrou van Noag en die drie vroue van sy seuns saam met hulle in die ark gegaan.
Gen 7:14 Hulle en al die wilde diere volgens hulle soorte en al die vee volgens hulle soorte en al die diere wat op die aarde kruip, volgens hulle soorte en al die voëls volgens hulle soorte, voëls van allerhande vere—
Gen 7:15 van al die vlees waar 'n lewensgees in was, het twee-twee na Noag in die ark gegaan.
Gen 7:16 En die wat ingaan, het gegaan as mannetjie en wyfie van alle vlees soos God hom beveel het. En die HERE het agter hom toegesluit.
Die Here het die Ark toegesluit. Dink mooi hieroor. Toe dit begin reën en nie ophou nie moes die ouens daar buite begin te wonder oor Noag se woorde. Hulle moes sekerlik probeer inklim het. Maar die Here het die deur gesluit.
Hier gaan dit nie oor God se barmhartigheid nie maar oor Sy Heiligheid. God het dit so bepaal en Hy is Heilig en Sy Woord staan vas.
Die Duiwel glo ook in Jesus maar eers toe hy gesien het. Dan is dit te laat. So laat ons glo tot op die dag wanneer ons hier weggeneem word.